Purpense sei ke il s'en irat, 
Sun bon ami esproverat 
A ki il out fet si grant bien, 
Saver mun si li fra ren. 
Povre e meseisé se turna, 
Unkes deques a Baudac vint ne fina. 
Si cum la venu est par grant aventure, 
Venuz i est de nut oscure. 
Esgarré fu e anguesus 
E dist: ,,Beu sire Deu glorius, 
Verei Deu omnipotent, 
De mei fai tun cumandement! 
Deu! taunt sui povres e cheitifs, 
Meuz vodraie estre mort ke vifs! 
Mut ai esté de riche atur; 
De taunt est greinur ma dolur, 
Quaunt jo ne me pus aider 
Ne de rien nule cunseiler. 
Sui venuz deskes a mun ami, 
Ne me cunustrat, cum je qui; 
Ne jeo ne sereie ore receu 
Quant ne serei pas cunu."' 
Purpensa sei ke il entreit 
En un muster ke ileuc esteit 
E ileukes se muscereit; 
Dekes au jur cler i demureit 
Tut a leysir, e al jur cler 
Il ireit ove sun ami parler. 
Issi le fist cum out devisé; 
E cum il fu en le temple entré, 
Un hume ke out un autre ocis... 
Vers le temple le vunt chacaunt; 
Enz en le temple sunt entré... 
Li Egiptien si lur ad dit, 
Kar sa vie preisa petit: 
,]eo le ai occis, ne voil mentir. 
Fetes de moi vostre pleisir!" 
Kar par mort pensa terminer 
Sa poverte e sun encumbrer. 
Cil le pristrent e lierent, 
En la prisun le jeterent 
E al matin le amenerent, 
A la justisce le livererent. 
Jugés est quant ne le vout defendre, 
E a furches fu mené pur pendre; 
E plusurs i sunt acuru. 
Entre les autres i est venu 
Sun bon ami ke il taunt ama, 
Pur ki il ert venu deske la. 
Cil le esgard mult ententivement. 
Cunu le ad eslitement; 
Ne ad pas en ubliaunce mis 
Ce ke il li fist en sun pais: 
Quaunt autrement ne le pout rendre, 
Pur sei le voleit fere pendre. 
A haute voiz dunc escrie: 
„Ke fetes vus? Ne quidez mie! 
A tort avez celui pris. 
N:o 4. 
I43 
Veez mei ci ke le hume ocis." 
Cil le saiserent e lierent 
E le autre taunt tost delierent. 
Li homicide ileuc esteit 
Ki la felunie fet aveit. 
Il se comence a purpenser 
Quant vit le produm amener; 
,E! cil est pur mei encumbré, 
E jeo ke ai fet le peché 
Sui tut delivere? Ce est a tort, 
Si cil pur mun peché seit mis a mort. 
Damnedeu le ad ben veu: 
U ci u ailurs me ert rendu, 
Kar checun mal ert cumperé 
E checun bien ert guerduné. 
Ja, si Deu plest, ne le sufferai 
Pur mei murge, enz me en irai 
E mun peché descuvera 
E la verité cunutera. 
Meuz voil ci suffrir justise 
Ke rendu me seit a juise 
U checun home receiverat 
Solum ceo ke il fet averat." 
Sun peché conust, si fu pris. 
Les autres deus sunt remis. 
Les justices ke ileukes erent 
Mult fortement se merveilerent. 
Ne surent entre eus a fin trehere 
Quel jugement en dussent fere. 
Tuz treis tindrent e guarderent 
E a lur rei les presenterent. 
Li reis mult se esmerveylat, 
La verité les demaundat: 
Lui diseint la verité, 
E tut lur sereit pardoné. 
Quant ad oy cument alad, 
Tuz quitez aler les lessad. 
Li prudume ert de ileukes né, 
Ke sun ami out recouvere, 
A joie e a processiun 
Le ad amené a sa meisun. 
Servir le fet mult gentement, 
Puis li ad dit mult bonement: 
„Si tu veilz oud mei remaneir, 
Ne te faudrai, par Deu le veir. 
Seez seinurs de quant ke jeo ai; 
Cum seinurs tuz jurs te tendrai. 
E si tu vouz meuz repeirer, 
Oud tei veil kant ke jeo ai meitier."' 
Li Egiptien li respundi: 
,Beus amis, la vostre merci! 
Meuz sai meindre la ke isci.” 
Dunc ad sun aver mi parti. 
Li Egiptien s'en est turné, 
A mult grant joie repeire. 
Dune dist li fiz: ,,Vereiment 
Cil se entreamerent leaument."' 
